CELEX: 32014R0291
Language: ro
Date: 2014-03-21 00:00:00
Title: Regulamentul de punere în aplicare (UE) nr. 291/2014 al Comisiei din 21 martie 2014 de modificare a Regulamentului (CE) nr. 1289/2004 în ceea ce privește perioada de așteptare și limitele maxime de reziduuri pentru aditivul furajer decochinat  Text cu relevanță pentru SEE

22.3.2014   
            
            
               RO
            
            
               Jurnalul Oficial al Uniunii Europene
            
            
               L 87/87
            
         
      REGULAMENTUL DE PUNERE ÎN APLICARE (UE) NR. 291/2014 AL COMISIEI
   
   din 21 martie 2014
   de modificare a Regulamentului (CE) nr. 1289/2004 în ceea ce privește perioada de așteptare și limitele maxime de reziduuri pentru aditivul furajer decochinat
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:
   
               (1)
            
            
               Regulamentul (CE) nr. 1831/2003 prevede posibilitatea modificării autorizației unui aditiv furajer ca urmare a unei cereri din partea titularului autorizației și a unui aviz al Autorității Europene pentru Siguranța Alimentară (denumită în continuare „autoritatea”).
            
         
               (2)
            
            
               Utilizarea decochinatului, aparținând grupei coccidiostaticelor și altor substanțe medicamentoase, a fost autorizată timp de 10 ani în conformitate cu Directiva 70/524/CEE a Consiliului (2) ca aditiv furajer destinat puilor pentru îngrășare prin Regulamentul (CE) nr. 1289/2004 al Comisiei (3).
            
         
               (3)
            
            
               Titularul autorizației a depus o cerere prin care solicită o reducere a perioadei de așteptare autorizate de la trei zile la zero zile înainte de sacrificare și introducerea de limite maxime de reziduuri (LMR) pentru ficat (1,0 mg/kg), rinichi (0,8 mg/kg), mușchi (0,5 mg/kg) și piele/grăsime (1,0 mg/kg) provenite de la animalele hrănite cu aditiv. Titularul autorizației a transmis datele relevante pentru a-și susține cererea.
            
         
               (4)
            
            
               Autoritatea a concluzionat în avizul său din 12 septembrie 2013 (4) că modificarea de la trei zile la zero zile a perioadei de așteptare nu afectează siguranța consumatorilor și noile date transmise confirmă că nu sunt necesare LMR-uri.
            
         
               (5)
            
            
               Totuși, pentru a asigura fezabilitatea controalelor, s-a considerat ca fiind adecvată stabilirea LMR-urilor propuse de solicitant.
            
         
               (6)
            
            
               Condițiile prevăzute la articolul 5 din Regulamentul (CE) nr. 1831/2003 sunt îndeplinite.
            
         
               (7)
            
            
               Prin urmare, Regulamentul (CE) nr. 1289/2004 ar trebui modificat în consecință.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1289/2004 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 martie 2014.
      
         
            Pentru Comisie
         
         
            Președintele
         
         José Manuel BARROSO
         
      
   
   
      (1)  JO L 268, 18.10.2003, p. 29.
   
      (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).
   
      (3)  Regulamentul (CE) nr. 1289/2004 al Comisiei din 14 iulie 2004 privind autorizarea pe o perioadă de zece ani a utilizării în hrana animalelor a aditivului „Deccox®” aparținând grupei coccidiostaticelor și altor substanțe medicamentoase (JO L 243, 15.7.2004, p. 15).
   
      (4)  EFSA Journal 2013; 11(10):3370.
   
      ANEXĂ
      Anexa la Regulamentul (CE) nr. 1289/2004 se înlocuiește cu următorul text:
      
         
            „ANEXĂ
            
                        Numărul de înregistrare al aditivului
                     
                     
                        Numele și numărul de înregistrare al persoanei responsabile cu punerea în circulație a aditivului
                     
                     
                        Aditiv (Denumire comercială)
                     
                     
                        Compoziție, formulă chimică, descriere, metodă analitică
                     
                     
                        Specia sau categoria de animale
                     
                     
                        Vârsta maximă
                     
                     
                        Conținut minim
                     
                     
                        Conținut maxim
                     
                     
                        Alte dispoziții
                     
                     
                        Sfârșitul perioadei de autorizare
                     
                     
                        Limitele maxime de reziduuri (LMR) în produsele alimentare de origine animală relevante
                     
                  
                        mg de substanță activă/kg de furaj complet cu un conținut de umiditate de 12 %
                     
                  
                        
                           Coccidiostatice și alte substanțe medicamentoase
                        
                     
                  
                        E756
                     
                     
                        Zoetis Belgium SA
                     
                     
                        Decochinat (Deccox)
                     
                     
                        
                                     
                                 
                                 
                                    
                                       Compoziția aditivului
                                    
                                    Decochinat: 60,6 g/kg
                                    Ulei de soia dezodorizat rafinat: 28,5 g/kg
                                    Făină de grâu inferioară, quantum satis: 1 kg
                                 
                              
                                     
                                 
                                 
                                    
                                       Substanță activă
                                    
                                    Decochinat
                                    C24H35NO5
                                    
                                    Etil-6-decicloxi-7-etoxi-4-hidroxichinolin-3-carboxilat
                                    Număr CAS: 18507-89-6
                                 
                              
                                     
                                 
                                 
                                    Impurități asociate:
                                    Acid 6-decicloxi-7-etoxi-4-hidroxichinolin-3-carboxilic < 0,5 %
                                    Metil-6-decicloxi-7-etoxi-4-hidroxichinolin-3-carboxilat: < 1,0 %
                                    Dietil-4-decicloxi-3-etoxianilinometilenmalonat: < 0,5 %
                                 
                              
                                     
                                 
                                 
                                    
                                       Metoda analitică
                                        (1)
                                    
                                    Pentru determinarea decochinatului în aditivul furajer, preamestecuri și hrana pentru animale:
                                    Cromatografie lichidă de înaltă performanță cu fază inversată cu detectare cu fluorescență (RP-HPLC-FL) – EN 16162
                                    Pentru determinarea decochinatului în țesuturi:
                                    Cromatografie lichidă de înaltă performanță cu fază inversată cuplată cu spectrometru de masă cu triplu cuadrupol (RP-HPLC-MS/MS).
                                 
                              
                     
                        Pui pentru îngrășare
                     
                     
                         
                     
                     
                        20
                     
                     
                        40
                     
                     
                        —
                     
                     
                        17 iulie 2014
                     
                     
                        1 000 μg de decochinat/kg de ficat proaspăt și piele + grăsime proaspete;
                        800 μg de decochinat/kg de rinichi proaspăt;
                        500 μg de decochinat/kg de mușchi proaspăt.
                     
                  
      
      
         (1)  Detaliile privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx”